Анакреон
Вече побеляха слепоочията ми…

Превод от старогръцки: Борислав Георгиев, 1970

chitanka.info

Вече побеляха слепоочията ми,

косите ми са бели,

отмина младостта щастлива

и зъбите ми остаряха —

остана много малко време

от сладкия живот.

И затова тъгувам често

и се боя от Тартара —

най-тъмната и най-дълбоката

част на Ада;

защото слизането в него е

мъчително и тежко

и никой, след като е слязъл,

не се е изкачил обратно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.